nahid-hub/BLUGE-bengali-wikipedia-section-title-prediction huggingface dataset:
প্রথম-শ্রেণীর ক্রিকেটে সর্বাধিক ১,১১০ খেলায় অংশগ্রহণসহ ৪,২০৪টি উইকেট লাভ করে বিশ্বরেকর্ডের অধিকারী তিনি। এছাড়াও ইংরেজ ক্রিকেট মৌসুমে ১৬বার ১,০০০ রান ও ১০০ উইকেট নিয়েছেন তিনি। পঞ্চাশ বছর বয়সেও ইয়র্কশায়ার ও ইংল্যান্ড ক্রিকেট দলে খেলেছেন। তিনি ও হার্স্ট ইয়র্কশায়ারকে ধারাবাহিকভাবে তিনবার চ্যাম্পিয়নশীপের শিরোপা এনে দেন।

সর্বাধিক ২৩ মৌসুম শতাধিক উইকেট লাভের দৃষ্টান্ত গড়েন; তবে তা ধারাবাহিকভাবে ছিল না। তারপরই ২০ মৌসুমে ধারাবাহিকভাবে শতাধিক উইকেট পেয়েছেন ডেরেক শ্যাকলটন। ১৮৯৯ সালে উইজডেন কর্তৃক বর্ষসেরা ক্রিকেটারের মর্যাদা পান তিনি। উইলফ্রেড রোডস এক মৌসুমে প্রথম-শ্রেণীর খেলায় এক হাজার বা ততোধিক রান এবং একশত বা ততোধিক উইকেট লাভের ন্যায় অনন্য সাধারণ কৃতিত্ব সর্বাধিক ১৬বার ডাবল লাভ করেছেন। তার পরবর্তী স্থানে রয়েছে জর্জ হার্স্টের ১৪বার ডাবল লাভের কৃতিত্ব।

প্রথম-শ্রেণীর ক্রিকেটে এক ইনিংসে দশ উইকেট লাভকারী বোলারদের অন্যতম তিনি। এ তালিকায় তার পরই টিচ ফ্রিম্যান, চার্লি পার্কার, জে. টি. হার্ন, টম গডার্ড, ডব্লিউ. জি. গ্রেস ও অ্যালেক কেনেডি অবস্থান করছেন। ২০১৩ সাল পর্যন্ত ইয়র্কশায়ারের পক্ষে এক মৌসুমে জর্জ ম্যাকাউলি, উইলফ্রেড রোডস, জর্জ হার্স্ট ও বব এপলইয়ার্ড ২০০ উইকেট লাভের মাইলফলক স্পর্শ করতে পেরেছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. অর্জনসমূহ
titleC. প্রারম্ভিক জীবন
titleD. টেস্ট ক্রিকেট
উত্তর: titleB
৮০০১ বর্গ কিলোমিটার উপরিতলের ক্ষেত্রফল বিশিষ্ট লেক নিকারাগুয়া মধ্য আমেরিকার বৃহত্তম ও টিটিকাকা হ্রদের পরে লাতিন আমেরিকার দ্বিতীয় বৃহত্তম হ্রদ। এর জল মিষ্ট বা স্বাদু। এই হ্রদের জলে প্রায় ৪০০ ছোটবড় দ্বীপের দেখা পাওয়া যায়। এর মধ্যে হ্রদের উত্তরভাগে জাপাতেরা (স্পেনীয় উচ্চারণ 'থাপাতেরা') ও মধ্যভাগে অবস্থিত ওমেতেপে দ্বীপদু'টি বৃহত্তম। এই দ্বীপগুলি মূলত আগ্নেয়গিরিজাত। শুধুমাত্র ওমেতেপে দ্বীপটিতেই দুটি আগ্নেয়গিরি দেখতে পাওয়া যায়। এর মধ্যে কনসেপসিওন পর্বতটির উচ্চতা ১৬১০ মিটার, অন্যদিকে মাদেরাস পর্বতটির উচ্চতা ১৩৪০ মিটার। ভূতাত্ত্বিকদের মতে আদতে এই দ্বীপটি ছিল দু'টি পৃথক আগ্নেয়গিরিকে কেন্দ্র করে গড়ে ওঠা দু'টি পৃথক দ্বীপ। কিন্তু পরবর্তী কালে দুই আগ্নেয়গিরি সঞ্জাত লাভাপ্রবাহের দ্বারা দু'টি দ্বীপ পরস্পর যুক্ত হয়ে আজকের ওমেতেপে দ্বীপটি গঠিত হয়।
হ্রদের মধ্যে অবস্থিত অসংখ্য দ্বীপের মধ্যে দক্ষিণপ্রান্তে কোস্তা রিকা সীমানার কাছাকাছি সোলেনটিনামে দ্বীপপুঞ্জ বোধহয় সবচেয়ে পরিচিত। সান কার্লোস শহরের ১০-৩০ কিলোমিটার পশ্চিমে চারটি বড় দ্বীপ, (পশ্চিম থেকে পূর্বে) "মানসারানসিতো", "মানসারন", "সান ফের্নান্দো" ও "লা ভেনাদা" এবং আরও ৩২টি ছোট ছোট দ্বীপ নিয়ে গঠিত এই দ্বীপপুঞ্জটি শিল্পী ও যাজক এর্নেস্তো কার্দেনাল'এর বাসস্থান হিসেবে ৬০'এর দশকের মাঝামাঝি থেকে বিখ্যাত হয়ে ওঠে। হ্রদের মধ্যে অবস্থিত অন্যান্য দ্বীপের মতো এই দ্বীপগুলোও আগ্নেয়গিরিজাত।

সঠিক অনুচ্ছেদ শিরোনাম কোনটি?
titleA. ভৌগলিক বৈশিষ্ট্য
titleB. ইতিহাস
titleC. হ্রদ বাস্তুতন্ত্র
titleD. ঔপনিবেশিক ও পরবর্তী ইতিহাস
উত্তর: titleA
২৭ মে, ১৮৬৩ তারিখে নর্দাম্পটনশায়ারের মিডলটন চেনি এলাকায় আর্থার মোল্ডের জন্ম। তার পরিবারের গোলপাতার ব্যবসার সাথে সম্পর্ক ছিল। তবে, তিনি ক্রিকেট খেলাকেই পেশা হিসেবে বেছে নিয়েছিলেন। গ্রামীণ দলের মাধ্যমে খেলার জগতে প্রবেশ করেন। শুরুতেই বোলার হিসেবে নিজেকে গড়ে তোলেন। ১৮৮২ সালে মিডলটন চেনি অপরাজিত ছিল ও আর্থার মোল্ড দলে বোলিং গড়ে সেরা ছিলেন। ১৮৮৫ ও ১৮৮৬ সালে ব্যানবারি ক্রিকেট ক্লাবে পেশাদারী পর্যায়ে যোগ দেন। নিজস্ব দ্বিতীয় বছরেই শৌখিন দল ফ্রি ফরেস্টার্সের বিপক্ষে খেলে ল্যাঙ্কাশায়ারের দুইজন ক্রিকেটারের মনোযোগ আকর্ষণে সক্ষমতা দেখান। এরপর ১৮৮৭ সালে ম্যানচেস্টার ক্রিকেট ক্লাবে নিযুক্তি পান। ল্যাঙ্কাশায়ারের পক্ষে কয়েকটি প্রতিযোগিতাবিহীন ক্রিকেট খেলায় অংশ নেন। একই মৌসুমে প্রথম-শ্রেণীর ক্রিকেটের বাইরে থাকা নর্দাম্পটনশায়ারের পক্ষ থেকে খেলার জন্য তাকে আমন্ত্রণ জানানো হয়। পেশাদার খেলোয়াড় হবার সুবাদে ঐ সময়ে স্কোরকার্ডে পেশাদারী পর্যায়ের খেলোয়াড়দেরকে উপাধি ছাড়াই উল্লেখ করা হতো। শৌখিন খেলোয়াড়দের নামের সামনে ‘জনাব’ থাকতো। এরফলে প্লেয়ার্সের খেলোয়াড় হিসেবে তাকে শুধু ‘মোল্ড’ নামে উল্লেখ করা হয়েছিল। খেলতে নেমেই সারে দলের বিপক্ষে অনুষ্ঠিত একটি খেলায় দশ উইকেট পান ও স্টাফোর্ডশায়ারের বিপক্ষে ইনিংসে ৭/২২ পেয়েছিলেন। পরের মৌসুমে নর্দাম্পটনশায়ারের পক্ষে খেলতে থাকলেও ল্যাঙ্কাশায়ারের পক্ষে খেলার জন্যে উদগ্রীব ছিলেন। ঐ সময়ে প্রতিযোগিতামূলক প্রথম-শ্রেণীর ক্রিকেটে কোন কাউন্টি দলের পক্ষে খেলার জন্যে দুই বছর অবস্থান করতে হতো।

১৮৮৯ সালে ল্যাঙ্কাশায়ারের পক্ষে খেলার জন্য যোগ্যতা লাভ করেন ও এর প্রভাব সম্পর্কে ক্রিকেটবোদ্ধারা বেশ আশাবাদী ছিলেন। ঐ সময়ে ল্যাঙ্কাশায়ার দলে কোন ফাস্ট বোলার ছিল না। ফলে, মোল্ড গুরুত্বপূর্ণ খেলোয়াড়ের মর্যাদা পান। ৯ মে, ১৮৮৯ তারিখে মেরিলেবোন ক্রিকেট ক্লাবের (এমসিসি) বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি এক উইকেট লাভে সক্ষম হন ও তিনদিনব্যাপী ঐ খেলাটি ড্রয়ে পরিণত হয়েছিল। মৌসুমের বাদ-বাকী সময়ে ক্রিকেটবোদ্ধাদের কেন্দ্রবিন্দুতে অবস্থান করছিলেন তিনি। অনুপযোগী পরিবেশ ও অনুপযুক্ত মাঠে শুরুতে তার এ ধরনের বোলিং বেশ হোঁচট খায়। তাসত্ত্বেও, একাধারে চার খেলায় সর্বমোট ৩৩ উইকেট নিয়ে ইংল্যান্ডের অন্যতম সেরা দ্রুতগতিসম্পন্ন বোলারের খ্যাতি পান। পরিসংখ্যানগতভাবে ইয়র্কশায়ারের বিপক্ষে নিজস্ব সেরা ৭/৩৫ বোলিং করেন ও খেলায় ১৩ উইকেট দখল করেছিলেন তিনি। অন্যান্য গুরুত্বপূর্ণ খেলায়ও তিনি সফল হয়েছিলেন। প্রতিপক্ষ কাউন্টি দলগুলোর বিপক্ষে বল হাতে নিয়ে ১১.৬৯ গড়ে ৮০ উইকেট পেয়েছিলেন। সকল প্রথম- শ্রেণীর ক্রিকেটে অংশ নিয়ে ১১.৮১ গড়ে ১০২ উইকেট দখল করেন আর্থার মোল্ড। ফলশ্রুতিতে, জাতীয় পর্যায়ে বোলিং গড়ে তৃতীয় স্থান দখল করেছিলেন। ১৮৯০ সালে তুলনামূলকভাবে কম সফলতা লাভ করেন। ১৪.৭২ গড়ে ১১৮টি প্রথম-শ্রেণীর উইকেট পান। এরফলে ১১শ স্থানে অবস্থান করেছিলেন তিনি। আরও একবার ইয়র্কশায়ারের বিপক্ষে ব্যক্তিগত সেরা বোলিং পরিসংখ্যান ৯/৪১ গড়েন। আনুষ্ঠানিকভাবে প্রবর্তিত প্রথম কাউন্টি চ্যাম্পিয়নশীপে ল্যাঙ্কাশায়ার দল দ্বিতীয় স্থান লাভ করেছিল। এরফলে ইংল্যান্ডের পক্ষে প্রথমবারের মতো আন্তর্জাতিক পর্যায়ে খেলার সুযোগ পান। সিরিজের তৃতীয় টেস্টে সফররত অস্ট্রেলিয়ার বিপক্ষে খেলার জন্য তাকে মনোনয়ন দেয়া হয়। কিন্তু, বৃষ্টির কারণে খেলাটি পরিত্যক্ত ঘোষিত হয় ও কোন খেলা হয়নি।

সঠিক অনুচ্ছেদ শিরোনাম কোনটি?
titleA. পটভূমি
titleB. শৈশবকাল
titleC. শেষের বছরগুলো
titleD. খেলার ধরন
উত্তর: titleB
উপরে প্রদত্ত একটি সংজ্ঞা ব্যবহার করে বলা যায়, দেহের সম্পূর্ণ ভার বহনক্ষম উপাঙ্গ যুক্ত আর্কোসরেরা হল ডাইনোসর। ডাইনোসর নামটি জনপ্রিয় ধারণায় অন্যান্য কিছু প্রাগৈতিহাসিক সরীসৃপকে বোঝাতেও ব্যবহৃত হয়। এর মধ্যে রয়েছে ডিমেট্রোডন নামক পেলিকোসর, পাখাবিশিষ্ট টেরোসর, জলচর প্লেসিওসর এবং মোসাসর। কিন্তু প্রকৃতপক্ষে এগুলোর কোনটিই ডাইনোসর ছিল না এবং এদের কারোরই প্রকৃত ডাইনোসরদের মত সম্পূর্ণ দেহভার বহনকারী উপাঙ্গ ছিল না। ডাইনোসরেরা ছিল মেসোজোয়িক মহাযুগের, বিশেষত জুরাসিক ও ক্রিটেশিয়াস কালপর্বের প্রধান স্থলচর মেরুদণ্ডী। অন্যান্য ধরনের প্রাণীদের প্রভাব আয়তন ও বাস্তুতন্ত্রগত ধাপের নিরিখে ছিল খুব সীমিত। যেমন, সমসাময়িক স্তন্যপায়ীরা প্রায় কখনোই আয়তনে আধুনিক বিড়ালের থেকে বড় হত না; তাদের বেশির ভাগই ছিল ইঁদুর জাতীয় ক্ষুদ্র পতঙ্গভুক জীব।
ডাইনোসরেরা বরাবরই বিচিত্র এবং বহু-বিভাজিত একটি প্রাণীগোষ্ঠী হিসেবে বিবেচিত হয়েছে। ২০০৬ খ্রীষ্টাব্দের একটি সমীক্ষা অনুযায়ী উড়তে অক্ষম ডাইনোসরদের ৫০০ এরও বেশি গণ এখনও অবধি নিশ্চিতভাবে শনাক্ত করা গেছে, এবং আন্দাজ করা হয় যে সারা পৃথিবীতে সঞ্চিত মোট ডাইনোসর জীবাশ্মের মধ্যে প্রায় ১৮৫০ টির কাছাকাছি সংখ্যক আলাদা আলাদা গণ রয়েছে, যার প্রায় ৭৫ শতাংশ আজও আবিষ্কার করা যায়নি। এতদপেক্ষা কিঞ্চিৎ পুরোনো একটি গবেষণায় ডাইনোসরদের গণের সংখ্যা ৩৪০০ নির্ধারণ করা হয়েছিল, যার মধ্যে অনেকগুলিই সম্ভবত জীবাশ্মে পরিণত হতে পারে নি। ২০০৮ খ্রীষ্টাব্দের ১৭ই সেপ্টেম্বর পর্যন্ত ১০৪৭ টি ভিন্ন ভিন্ন ডাইনোসর প্রজাতি আবিষ্কৃত হয়েছে। এদের মধ্যে কেউ কেউ শাকাহারী এবং কেউ কেউ মাংসাশী। ডাইনোসরদের বিভিন্ন প্রকার খাদ্যাভ্যাসের মধ্যে গাছের বীজ,মাছ, পতঙ্গ ইত্যাদি নানা উপাদানের সমাবেশ ছিল; এমনকি সর্বভুক ডাইনোসরের নিদর্শনও পাওয়া গেছে। যদিও ডাইনোসরেরা (এবং সেইসূত্রে পাখিরা) উৎপত্তিগতভাবে দ্বিপদ, কোনো কোনো প্রাগৈতিহাসিক প্রজাতি চতুষ্পদও ছিল। এছাড়া অ্যামোসরাস এবং ইগুয়ানোডনের মত কিছু প্রজাতি ইচ্ছামত গমনের সময় চার পা বা দুই পা ব্যবহার করতে পারত। জীবাশ্ম প্রমাণ থেকে জানা যায়, আদি জুরাসিক যুগেই ডাইনোসরেরা সারা পৃথিবীতে ছড়িয়ে পড়েছিল। আধুনিক পাখিদের আবাসস্থল বহুবৈচিত্র্যপূর্ণ; তারা স্থল ও সামুদ্রিক- উভয় পরিবেশেই স্বচ্ছন্দ থাকতে পারে। এছাড়া মাইকোর‍্যাপ্টর এর মত কিছু কিছু উড়তে অক্ষম ডাইনোসরের বাতাসে ভর করে সাময়িকভাবে ভাসমান থাকার ক্ষমতা এবং স্পিনোসরিড দের আংশিক জলচর স্বভাবের পক্ষেও প্রমাণ আছে।

সঠিক অনুচ্ছেদ শিরোনাম কোনটি?
titleA. মানুষের সংস্কৃতিতে উপস্থাপনা
titleB. ডেকান ট্র্যাপ
titleC. সাধারণ বর্ণনা
titleD. ডাইনোসরের শ্রেণীবিন্যাস
উত্তর: titleC
১৯৯২ সালের শুরুর দিকেই কাতার যুক্তরাষ্ট্রের সাথে গুরুত্বপূর্ণ সামরিক সন্ধি তৈরি করে। বর্তমানে সেখানে ইউএস সেন্ট্রাল কমান্ডের সদর দপ্তর এবং যৌথ বিমানঅভিযান কেন্দ্র রয়েছে।

২০১৫ সাল পর্যন্ত, যুক্তরাষ্ট্রের সামরিক ঘাঁটি রয়েছে:

২০০৩ সালে, মার্কিন সামরিক ঘাঁটি দোহা আন্তর্জাতিক এয়ার বেজ (ক্যাম্প স্নুপি নামেও পরিচিত) বন্ধ করা হয়।

সঠিক অনুচ্ছেদ শিরোনাম কোনটি?
titleA. আবাসিক কর্মকর্তা
titleB. সামরিক বাহিনী
titleC. কূটনৈতিক বিনিময়
titleD. ইতিহাস
উত্তর: titleB
২০১১ সালের আদমশুমারি অনুসারে হনুমানগড় জেলার জনসংখ্যা ১৭,৭৯,৬০ জন, যা গাম্বিয়া বা মার্কিন যুক্তরাষ্ট্রের নেব্রাস্কা রাজ্যের সমান। এটি জনসংখ্যার হিসাবে ভারতে জেলাগুলির মধ্যে ২৬৯তম স্থানে রয়েছে (মোট ৬৪০ এর মধ্যে)। হনুমানগড় ভারতের মাথাপিছু আয়ের ক্ষেত্রে সবচেয়ে বেশি উপার্জনকারী জেলাগুলির মধ্যে একটি।

জেলাটিতে জনসংখ্যার ঘনত্ব । এর ২০০১ -২০১১ এর দশকে জনসংখ্যার বৃদ্ধির হার ছিল ১৭.২৪%। হনুমানগড় জেলার লিঙ্গ অনুপাত প্রতি ১০০০ পুরুষ প্রতি ৯০৬ জন নারী এবং শিক্ষার হার ৬৮.৩৭%।

সঠিক অনুচ্ছেদ শিরোনাম কোনটি?
titleA. বাগরি
titleB. জনসংখ্যার উপাত্ত
titleC. ভাষাসমূহ
titleD. তহশিল
উত্তর: titleB
এ. জে. এয়ারের দার্শনিক চিন্তা ভিয়েনা চক্রের দার্শনিক ও দেভিদ হিউম দ্বারা গভীরভাবে প্রভাবিত। তারই স্পষ্ট প্রকাশ আমরা তার ‘ভাষা, সত্য ও যুক্তিবিদ্যা’ গ্রন্থে লক্ষ করি। এই গ্রন্থ যৌক্তিক অভিজ্ঞতাবাদের মন্ত্রগ্রন্থ এবং সারা পৃথিবীতে দর্শনের একটা কোর্স হিসেবে পাঠ করা হয়। শুধু তাই নয়, এটাকে বিংশ শতাব্দির বিশ্লেষণী দর্শনের ক্লাসিক গ্রন্থ হিসেবেও বিবেচনা করা হয়। 
সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. যাচাইকরণ নীতি
titleC. দার্শনিক কর্ম
titleD. প্রভাব
উত্তর: titleD
'উপরে ঝুলন্ত' সিস্টেম সবচেয়ে বেশি ব্যবহার করা হয়। একটি প্রচ্ছন্ন ট্র্যাকের মধ্যে চলমান দরজার শীর্ষে দুই ট্রলিঘাতে ধাতব হ্যাঙ্গার দ্বারা ঝুলিয়ে রাখা হয়। হ্যাঙ্গারটির উপর সব ওজন গৃহীত থাকে যা দরজাটি সহজে খুলতে বা বন্ধ করতে সাহায্য করে।

দরজাটি যখন স্ল্যাম করা হয় অথবা খোলা বা বন্ধ অবস্থায় রাখা হয় তখন প্রতিটি প্রান্তে একটি ট্র্যাক স্টপার থাকে যা যে কোনো প্রভাব শোষণ করে নেয়। একটি উপযুক্ত স্লাইডিং সিস্টেম ও নির্দিষ্টভাবে আনুমানিক ওজনের ওপর ভিত্তি করে দরজাটিকে তৈরি করা হয়। বিভিন্ন ওয়েবসাইটে ওয়্যারড্রবে ব্যবহৃত ফ্রী-স্ট্যান্ড ঝুলন্ত স্লাইডিং দরজার উদাহরণ দেখা যায়। এসব প্রক্রিয়াগুলো অনেক নিরাপদ এবং শক্তির কোনো অপচয় হয় না। এছাড়াও নিরাপত্তা লক সিস্টেম এর বন্ধ জাম্পিং থেকে প্রতিরোধ করে। স্লাইডিং দরজায় অতিরিক্ত প্রকরণ যেমন নরম ক্লোজার বা ড্যাম্পার হিসেবে যোগ করা যায় যা এর ব্যবহারযোগ্যতা আরও উন্নত করে তোলে।

সঠিক অনুচ্ছেদ শিরোনাম কোনটি?
titleA. লিফট স্লাইড দরজা
titleB. ইতিহাস
titleC. শীর্ষে ঝুলন্ত স্লাইডিং দরজা
titleD. পাদ রোলিং দরজা
উত্তর: titleC
বাংলা ভাষায় তৎসম শব্দের উৎস খুঁজতে গেলে দশম শতাব্দীর ব্রাহ্মণ কবিগণকে পাওয়া যায় যারা ভাবতেন যে কথ্য ভাষা তাদের চাহিদা প্রকাশের জন্য উপযুক্ত নয়। উনবিংশ শতাব্দীর শুরুতে কলকাতার ফোর্ট উইলিয়াম কলেজে সংস্কৃত পন্ডিতগণের মাধ্যমে পরবর্তীতে আবার তৎকালীন বাংলা ভাষায় তৎসম শব্দের অনুপ্রবেশ করতে থাকে। এসব পাঠ্যসূচিতে অন্তর্ভুক্ত পাঠ্যবইসমূহে অধিক পরিমাণে তৎসম শব্দ ব্যবহারের কারণে তৎসম শব্দ সাধারণ ব্যবহারে প্রবেশ করে।

বাঙালির অভিধান প্রায় ৪০% তৎসম (প্রায় ৫৮% তদ্ভব শব্দভাণ্ডার পুরানো ইন্দো-আর্য থেকে অপভ্রংশ এবং অবহট্‌ঠের মতো প্রাকৃত ভাষার মাধ্যমে উত্তরাধিকার সূত্রে প্রাপ্ত)। রবীন্দ্রনাথ ঠাকুর, মাইকেল মধুসূদন দত্ত, রামরাম বসু, ঈশ্বরচন্দ্র বিদ্যাসাগর এবং বঙ্কিমচন্দ্র চট্টোপাধ্যায়ের মতো লেখকরা প্রচুর পরিমাণে তৎসমের বাংলা ভাষায় পরিচয় করিয়েছিলেন।

বাংলা ভাষায় যেসব তৎসম শব্দ মূল সংস্কৃত উচ্চারণ বজায় রেখেছে তাদেরকে বলা হয় "সমোচ্চারিত শব্দ" আর যাদের উচ্চারণ বাংলায় এসে কিছুটা বিকৃত হয়ে গেছে তাদেরকে বলা হয় "অসমোচ্চারিত শব্দ"।

সঠিক অনুচ্ছেদ শিরোনাম কোনটি?
titleA. সিংহলী
titleB. তেলুগু
titleC. ওড়িয়া
titleD. বাংলা
উত্তর: titleD
ধারণা করা হয় বিচ্ছিন্নতা ব্যাধির প্রদান কারণ হয় শৈশবের কোন মানসিক আঘাত (নির্যাতন বা ক্ষতি), কিন্তু শিশু ও কিশোরের মাঝের লক্ষণগুলো অনেকসময় অস্পষ্ট হয় এবং ভুলভাবে নির্ণয় করা হয়। শিশুর বিচ্ছিন্নতার লক্ষণগুলো পেতে কষ্টকর হওয়ার নানা কারণ থাকতে পারে: শিশুর জন্য তার মানসিক অবস্থা ও অভিজ্ঞতা বর্ণনা করতে কষ্টকর হতে পারে; শিশুর যারা যত্ন নেয় তারা ভুল নির্দেশ দিতে পারে যাতে তাদের করা নির্যাতন বা খারাপ ব্যবহার ঢাকা পড়ে যায়; লক্ষণগুলো খুবই অস্পষ্ট হতে পারে।

শিশু এবং কিশোরের রোগনির্ণয় পরীক্ষার পাশাপাশি, শিশুর বিচ্ছিন্নতা ব্যাধিকে বোঝার জন্য নানা ধরনের পদ্ধতি তৈরি করা হয়েছে।

সঠিক অনুচ্ছেদ শিরোনাম কোনটি?
titleA. আইডেন্টিটি (২০০৩)
titleB. শিশু এবং কিশোর
titleC. বিখ্যাত ব্যক্তিদের বিচ্ছিন্নতা ব্যাধি
titleD. নার্স বেটি (২০০০)
উত্তর: titleB
১৯৭১ সালে বাংলাদেশে মুক্তিযুদ্ধের প্রথম লগ্নে স্টুয়ার্ড মুজিব খুলনায় প্রতিরোধ যুদ্ধে অংশ নেন। ৪ এপ্রিল খুলনার গল্লামারী রেডিও সেন্টার আক্রমণের অন্যতম রূপকার ছিলেন তিনি। বাগেরহাটের ষাট গম্বুজ মসজিদে স্থাপিত মুক্তিযোদ্ধা ক্যাম্পের দায়িত্ব গ্রহণ করেছিলেন। খুলনার গল্লামারী রেডিও সেন্টার দখল যুদ্ধের পর তিনি মাদারিপুরে চলে আসেন। আগরতলা ষড়যন্ত্র মামলার আরেক অন্যতম আসামি ক্যাপ্টেন শওকত আলী আগে থেকেই মাদারিপুরে অবস্থান করছিলেন এবং দুজনে পরামর্শ করে প্রথমত নাজিমউদ্দিন কলেজ মাঠে  মুক্তিযোদ্ধাদের প্রশিক্ষনের ব্যবস্থা করেন। ১৭ এপ্রিল শনিবার সকালে মাদারিপুরের প্রাথমিক প্রশিক্ষণপ্রাপ্ত ১৬৫ ছাত্র-যুবককে সঙ্গে নিয়ে স্টুয়ার্ড মুজিব মুক্তিযুদ্ধের উচ্চতর প্রশিক্ষণ গ্রহণের জন্য ভারতের উদ্দেশে রওনা দেন। এই দলটি ছিল ভারতে গমনকারী প্রথম দল। ভারতগামী মুক্তিযোদ্ধাদের খাবার যোগাতে তিনি তার স্ত্রীর স্বর্ণালঙ্কার বিক্রি করে দেন।

৯ নম্বর সেক্টরের অন্তর্ভুক্ত হাসনাবাদ ইউনিটের মূল উদ্যোক্তা পাকিস্তান নৌবাহিনীর দুর্ধর্ষ কমান্ডো লিডিং সিম্যান বেগ, সেক্টর কমান্ডার মেজর জলিলের একজন সহযোগী কর্মকর্তা হিসেবে বিভিন্ন সামরিক অপারেশনে অংশ নিতেন। তার সঙ্গে আরো ছিলেন আগরতলা ষড়যন্ত্র মামলার অন্যতম আসামি আলোড়ন সৃষ্টিকারী স্টুয়ার্ড মুজিবর রহমান, ডুবুরি সোলতান আহমদ ও নূর মোহাম্মদ। এই দুজনও আগরতলা ষড়যন্ত্র মামলার আসামি ছিলেন। তাদের শেষ অপারেশনে হাসনাবাদের সমুদ্রগামী রণতরী পলাশ ও পদ্মা ইউনিটটিকে মাদারবেইজ হিসেবে ব্যবহার করেছিল।

বাংলাদেশের স্বাধীনতা যুদ্ধে ৯নং সেক্টর কমান্ডার মেজর এম এ জলিল ‘অরক্ষিত স্বাধীনতাই পরাধীনতা’ বইয়ে স্টুয়ার্ড মুজিব সম্পর্কে বলেন,"দায়িত্বশীল, নিষ্ঠাবান, তেজোদীপ্ত যুবক স্টুয়ার্ড মুজীব আমার ৯নং সেক্টরের অধীনে এবং পরে ৮নং সেক্টরে যুদ্ধ করেছে। তার মত নির্ভেজাল ত্বরিতকর্মা একজন দেশপ্রেমিক যোদ্ধা সত্যিই বিরব। প্রচন্ড সাহস ও বীরত্বের অধিকারী স্টুয়ার্ড মুজিব ছিল শেখ মুজীবের অত্যন্ত প্রিয় অন্ধভক্ত। মাদারীপুর অধিবাসী মুজিবকে দেখেছি বিদ্যুতের মতই এক প্রান্ত থেকে অপর প্রান্তে ছুটোছুটি করতে। কি করে মুক্তিযুদ্ধকে ত্বরান্বিত করা যায়, ভারতের কোন নেতার সাথে যোগাযোগ করলে মুক্তিযুদ্ধের রসদ লাভ করা যায় কেবল সেই চিন্তা এবং কর্মেই অস্থির দেখেছি স্টুয়ার্ড মুজিবকে।"

সঠিক অনুচ্ছেদ শিরোনাম কোনটি?
titleA. স্বীকৃতি
titleB. আগরতলা ষড়যন্ত্র মামলা
titleC. স্বাধীনতা যুদ্ধ
titleD. প্রাথমিক জীবন
উত্তর: titleC
প্রথম আর্কেলাওস একজন সংস্কৃতি ও শিল্পকলামনস্ক শাসক ছিলেন। দক্ষিণ গ্রিসের সঙ্গে তার সাংস্কৃতিক যোগাযোগ ছিল। পেল্লা শহরে রাজধানী স্থানান্তরের পর তিনি আগাথোন ও ইউরিপিদিসের মতো বিখ্যাত কবি, জিউক্সিসের মতো বিখ্যাত চিত্রকর প্রভৃতি সমকালীন যুগের বেশ কয়েকজন শিল্পীদের পৃষ্ঠপোষকতা করেন। তিনি ম্যাসিডনের দিওন অঞ্চলে জিউসের সম্মানে অলিম্পিয়া নামক একটি ধর্মীয়, ক্রীড়া ও সঙ্গীত অনুষ্ঠান পুনঃপ্রচলন করেন। তিনি নিজে প্রাচীন অলিম্পিক গেমস ও পাইথিয়া গেমসে রথ দৌড় প্রতিযোগিতায় অংশ নিয়ে জয় লাভ করেন।

রাজ্যের অভ্যন্তরীণ সংস্কারেও তার সমান মনোযোগ ছিল। তিনি প্রচুর ভালো গুণমানের মুদ্রা চালু করেন। এছাড়া সামরিক বাহিনীর যাতায়াতের সুবিধের জন্য রাস্তা নির্মাণ করেন। তিনি পদাতিক ও অশ্বারোহী বাহিনীকেও সুসংগঠিত করেন।

সঠিক অনুচ্ছেদ শিরোনাম কোনটি?
titleA. এথেন্সের সঙ্গে সম্পর্ক
titleB. ক্ষমতার লড়াই
titleC. মৃত্যু
titleD. শিল্পমনস্কতা ও সংস্কার
উত্তর: titleD
তিনি একটি সেনাদল গঠন করেছিলেন কিন্তু সমরখন্দ বা বুখারা(১৪৪৮-১৪৪৯) অধিকার করতে ব্যার্থ হন; ইয়াসিতে তার ঘাটি স্থাপন করেছিলেন এবং ১৪৫০ সালে তুর্কেস্তানের অনেক জায়গা জয় করেছিলেন। ১৪৫১ সালে আবুল খায়ের খানের অধীনে উজবেক তুর্কদের সাহায্যে সমরখন্দ দখল করে, তাইমুর সম্রাজ্যের পূর্বাংশে,ট্রানস্কসিয়ানাতে শাসন নিশ্চিত করেছিলেন। তিনি ১৪৫৪ সালে খোরসানার মির্জা আবুল কাশিম বাবুর বিন বায়সনকরের সাথে একটি মীমাংসাহিন লড়াই লড়েছিলেন; ১৪৫৮ সালে হেরাত দখল করতে,১৪৫৭ সালে তার চাচাত ভাইয়ের হেরাত দখলের সুবিধা কাজে লাগিয়েছিলেন, এবং মূল তাইমুরের বাকি অংশ দখল করে  মধ্য এশিয়ার বাকি তাইমুর যুবরাজদের ভেতর সবচেয়ে শক্তিশালী যুবরাজে পরিণত হন।তিনি মার্চ ১৪৫৯ সালে সারাখের যুদ্ধে বাকি তিন তাইমুরিদ যুবরাজের জোটকে পরাজিত করেছিলেন, এবং ইরানকে নিজেদের মধ্যে ভাগ করে নিতে রাজী হয়ে,১৪৬১ সালে পূর্ব ইরান এবং আফগানিস্তানের অধিকাংশ স্থান জয় করেছিলেন; যখন হোয়াইট শিপ তুর্কমান সেনাপতি উজান হাসান, জাহান শাহকে আক্রমন করে হত্যা করে,আবু সা'ইদ উজান হাসানের শান্তির প্রস্তাব ফিরিয়ে দিয়েছিলেন এবং জাহান শাহ'র পুত্রের সাহায্যের আবেদনে সাড়া দিয়েছিলেন।

সঠিক অনুচ্ছেদ শিরোনাম কোনটি?
titleA. পটভূমি
titleB. রাজনৈতিক সংযোগ
titleC. বিজয়
titleD. বিবাহ
উত্তর: titleC
১৫৬৩ সালে, আন্তোনিও গালভাও জানিয়েছিলেন যে এই প্রণালীর অবস্থানকে পূর্বেকার পুরানো তালিকাগুলিতে ড্রাগনের লেজ (ড্রাকো কোলা) বলে উল্লেখ করা হয়েছিল:

এটি থেকে বোঝা যায়, যে ইউরোপীয়রা প্রথম আমেরিকা "আবিষ্কার" করার আগেই ম্যাজেলান প্রণালীর কথা মানচিত্রে উল্লেখ করা ছিল। ফলস্বরূপ, দাবিটি সন্দেহজনক হিসাবে বিবেচিত হয়েছে।

সঠিক অনুচ্ছেদ শিরোনাম কোনটি?
titleA. ইউরোপীয়দের আবিষ্কার
titleB. ম্যাগেলানের আগে অভিযান
titleC. আদিবাসী মানুষ
titleD. ইতিহাস
উত্তর: titleB
স্ত্রী নমুনা পুরুষেরই অনুরূপ, তবে বর্ণ অধিকতর ফ্যাকাশে।

সামনের ডানার সেল এ অবস্থিত তীর্যক সিঁদুর রঙ্গা বন্ধনী অথবা পটি অস্পষ্ট এবং এর ঠিক পাশেই অনুরূপ এবং অপেক্ষাকৃত চওড়া ও কালো রেখা দ্বারা সীমায়িত একটি সাদা বন্ধনী বিদ্যমান। ডিসকাল অংশে ভিন্ন ভিন্ন আকারের সাদা বড় ছোপের সারিটি কোস্টার সামান্য নীচ থেকে টর্নাসের দিকে নেমে গেছে। এই সারির প্রথম এবং শেষ ছোপটি ক্ষদ্রতর। ডানার শীর্ষভাগে এপিকাল অর্দ্ধে ৩টি সাদা ছোট ছোপ প্রতীয়মান।

পিছনের ডানার বর্হিঃঅর্ধের মূল রঙ বাদামী এবং কালচে বাদামী, তবে নিচের ডানার টর্নাস ও ডরসাম অংশে নীলচে সবুজ রঙের আভা দেখা যায়। সামনের ডানার দাগগুলি উপরিতল এর অনুরূপ, তবে নিম্নতলে বেস অংশে দুটি ছোট কালো ছোপ এবং টার্মিনালে একটি অস্পষ্ট চওড়া বন্ধনী চোখে পড়ে। পিছনের ডানায় ৪টি কালো রেখা দ্বারা সীমায়িত তীর্যক সিঁদুররঙ্গা ছোট ছোপ দেখা যায়। অন্যান্য দাগ ছোপগুলি উপরিপৃষ্ঠেরই মতন।

শুংগ, মাথা, বক্ষদেশ ও উদর পুরুষের অনুরূপ, তবে অধিকতর ফ্যাকাশে। পাল্পির নিচের অংশ গোলাপী দাগযুক্ত এবং সামনের পা সাদাটে বর্ণের।
সঠিক অনুচ্ছেদ শিরোনাম কোনটি?
titleA. পুরুষ
titleB. বর্ণনা
titleC. মূককীট
titleD. স্ত্রী
উত্তর: titleD
ভাইরাসের দেহে কোন নিউক্লিয়াস ও সাইটোপ্লাজম নেই; কেবল প্রোটিন এবং নিউক্লিক এসিড দিয়ে দেহ গঠিত। কেবলমাত্র উপযুক্ত পোষকদেহের অভ্যন্তরে বংশবৃদ্ধি করতে পারে। এদের অভ্যন্তরীণ তথ্য বহনকারী সূত্রক দুই প্রকারের হতে পারে: ডিএনএ এবং আরএনএ।

ভাইরাসের বাইরের প্রোটিন আবরণকে ক্যাপসিড বলা হয়। ক্যাপসিডের গঠন প্রধানত দুই প্রকার, সর্পিলাকার এবং সমবিশতলাকার।ভাইরাস অতি অাণুবীক্ষণিক সত্তা। ভাইরাসের গড় ব্যাস ৮-৩০০ ন্যানোমিটার।

সঠিক অনুচ্ছেদ শিরোনাম কোনটি?
titleA. গঠন
titleB. বংশবৃদ্ধি
titleC. অবস্থান
titleD. আকার-আকৃতি
উত্তর: titleA
কৃষ্ণদয়াল বসুর জন্ম অধুনা বাংলাদেশের ঢাকার চক-মীরপুরে। পিতার নাম হরিদযাল বসু। ১৯১৬ খ্রীষ্টাব্দে ইংরাজীতে অনার্স সহ বি এ পাস করে কর্মজীবন শুরু করেন শিক্ষক হিসাবে। ময়মনসিংহের চন্দ্রকোনা হাই স্কুলের প্রধান শিক্ষক ছিলেন। ১৯২৮ খ্রীষ্টাব্দে পদত্যাগ করে কলকাতার মিত্র ইনস্টিটিউশনের শিক্ষক হয়ে আসেন। অবসরগ্রহণের আগে পর্যন্ত এখানেই সুখ্যাতির সঙ্গে ইংরাজী ও বাংলা ভাষার শিক্ষকতা করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম ও শিক্ষাজীবন
titleC. সাহিত্যচর্চা
titleD. পুস্তকসমূহ
উত্তর: titleB
১৯৬৭ সালে তিনি উইজডেন কর্তৃক বর্ষসেরা ক্রিকেটার হিসেবে মনোনীত হন। দক্ষিণ আফ্রিকার পক্ষে না খেলেও ২০০০ সালে তাঁকে শতাব্দীর সেরা ১০ দক্ষিণ আফ্রিকান ক্রিকেটারের একজন হিসেবে ঘোষণা করা হয়। ২০০৪ সালে ইংল্যান্ড ও অস্ট্রেলিয়ার মধ্যকার টেস্ট সিরিজে স্মারকসূচক ট্রফি প্রদান করা হয় ও এর নামকরণ করা হয় ব্যাসিল ডি’অলিভেইরা ট্রফি। ২০০৫ সালে রাণীর জন্মদিনের সম্মানে আয়োজিত অনুষ্ঠানে তাঁকে সিবিই পদবীতে ভূষিত করা হয়। একই বছর তাঁর সম্মানার্থে ওরচেস্টারের নিউ রোডে একটি স্ট্যান্ড স্থাপন করা হয়।
খেলোয়াড়ী জীবন থেকে অবসর নিয়ে ১৯৮০ সালে ‘টাইম টু ডিক্লেয়ার’ শিরোনামে বিবিসি’র ক্রীড়া সাংবাদিক প্যাট মার্ফি’র সাথে যৌথভাবে আত্মজীবনী লেখেন। গ্রন্থে তিনি প্রথমবারের মতো বিবৃত করেন যে, ‘১৯৭০ সালে দক্ষিণ আফ্রিকা সফর বাদ দেয়ায় তিনি সন্তুষ্টি লাভ করেছিলেন। সফর পরিচালিত হলে ব্যাপক জনরোষে বেশ ক্ষয়-ক্ষতি হতো।’ ২০০৪ সালে পিটার অবর্ন নামীয় এক সাংবাদিক ‘ব্যাসিল ডি’অলিভেইরা: ক্রিকেট অ্যান্ড কন্সপাইরেসি’ শিরোনামে জীবনী গ্রন্থ লেখেন। ঐ গ্রন্থটি বর্ষসেরা উইলিয়াম হিল স্পোর্টস বুক পুরস্কার লাভ করে।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. সম্মাননা
titleC. ডি’অলিভেইরা কেলেঙ্কারী
titleD. খেলার ধরণ
উত্তর: titleB
১৯৬০ হতে ১৯৯৫ পর্যন্ত ফরাসিরা ২১০ টি পারমাণবিক বোমার পরীক্ষা চালায়। আলজেরিয় যুদ্ধের মধ্যভাগে সেখানে পারমাণবিক পরীক্ষা শুরু করা হয়। ১৯৬০ হতে ১৯৬৬ পর্যন্ত সতেরোটি পরীক্ষা করা হয় সেখানে। একশত তিরানব্বইটি করা হয় ফ্রেঞ্চ পলিনেশিয়ায়।

পারমাণবিক পরীক্ষার একটা সংক্ষিপ্ত তালিকা এখানে রয়েছে: ফরাসি পারমাণবিক পরীক্ষার তালিকা

সঠিক অনুচ্ছেদ শিরোনাম কোনটি?
titleA. পারমাণবিক পরীক্ষা
titleB. অ-পারমাণবিক ব্যপক ধ্বংসাত্মক অস্ত্রসমূহ
titleC. সিমুলেশন কর্মসূচী (১৯৯৬–২০১২)
titleD. ভেটেরান সৈন্যসংস্থা ও সম্মেলন
উত্তর: titleA
বিদ্যালয়ের শিক্ষার্থীদের শারীরিক শিক্ষাসহায়ক পাঠ্যক্রম রয়েছে এবং প্রতি সপ্তাহে একটি পি.টি. ক্লাস বাধ্যতামূলক অনুষ্ঠিত হয়। বিদ্যালয়ের শিক্ষার্থীদের খেলাধুলার জন্য দুটো মাঠ রয়েছে, যার একটি মূল ভবন দিয়ে ঘেরা, যাকে ভিতরের মাঠ বলা হয়, আর অন্যটি মুল সীমানার বাহিরে, যাকে বড় মাঠ বলা হয়। বাইরের মাঠটিতে ২০০৬ খ্রিষ্টাব্দে বড় ধরনের উন্নয়ন কাজ করানো হয়। এই মাঠটি বিদ্যালয়ের বার্ষিক ক্রীড়া প্রতিযোগিতা, আন্তশ্রেণী ক্রীড়া প্রতিযোগিতাসহ বিভিন্ন আন্তঃজেলা ও আন্তঃবিভাগ প্রতিযোগিতা আয়োজনে ব্যবহৃত হয়। বিদ্যালয়ের রয়েছে নিজস্ব ফুটবল, ক্রিকেট, ব্যাডমিন্টন, দাবা, কাবাডি, টেবিল টেনিস, ভলিবল, হ্যান্ডবল দল, যারা বিভিন্ন খেলাধুলায় বিদ্যালয়ের পক্ষ হইতে নিয়মিত অংশ গ্রহণ করে আসছে।
বিদ্যালয়ের ছাত্রদের খেলাধুলায় কৃত্বিতের মধ্যে রয়েছে উপজেলা, জেলা, আন্ত:অঞ্চলে বিভিন্ন খেলায় গৌরভ উজ্জ্বলময় কৃতিত্ব। যার মধ্যে উল্লেখ যোগ্য হল ২০০৭-২০১৪ পর্যন্ত টানা সাতবারের হ্যান্ডবল চ্যাম্পিয়ন, ২০১৪ সালে ফুটবলে উপজেলা চ্যাম্পিয়ন, ২০১২ সালে দাবাতে জেলা চ্যাম্পিয়ন, ২০১১ সালে ভলিবলে উপজেলা চ্যাম্পিয়ন ও জেলাতে রানার্স আপ, ২০১০ সালে বাস্কেটবলে উপজেলা চ্যাম্পিয়ন, ২০০৯ সালে কাবাডিতে জেলা ও উপজেলা চ্যাম্পিয়ন প্রভৃত।

সঠিক অনুচ্ছেদ শিরোনাম কোনটি?
titleA. অন্যান্য
titleB. খেলাধুলা
titleC. সহশিক্ষা কার্যক্রম
titleD. অনুষ্ঠানাদি
উত্তর: titleB
১৯৭৮ সালে তিনি মাদকাসক্তি ত্যাগ করে ক্যালিফোর্নিয়ায় চলে যান, এবং দ্য জিম ক্যারল ব্যান্ড গঠন করেন। এই ব্যান্ড গঠনের পিছনের তার অনুপ্রেরণা ছিলেন পাত্তি স্মিথ। ক্যারল, পাত্তি স্মিথ ও রবার্ট ম্যাপলথর্প একসময় নিউ ইয়র্ক সিটিতে একই অ্যাপার্টমেন্টে থাকতেন। ক্যারল পাত্তি স্মিথ দলের সাথে সান দিয়েগোতে গানের মাঝে ভাষ্যে কণ্ঠ দেন। ক্যালিফোর্নিয়ার বলিনাসভিত্তিক স্মিথের ব্যান্ডের নাম ছিল অ্যামস্টারডাম। এই ব্যান্ডের সদস্যরা ছিলেন বেইজে স্টিভ লিনস্লে, ড্রামে ওয়েন উডস, গিটারে ব্রায়ান লিনস্লে ও টেরেল উইন। তারা তাদের ১৯৮০ সালের "ক্যাথলিক বয়" অ্যালবাম থেকে "পিপল হু ডায়েড" নামে একটি একক গান প্রকাশ করে। এই অ্যালবামে অ্যালেন ল্যানিয়ার ও ববি কিজের অবদান ছিল। ১৯৮২ সালে গানটি "ই.টি. দ্য এক্সটা-টেরেস্ট্রিয়াল" ছবিতে ব্যবহৃত হয়, যার জন্য ক্যারল ২০০৯ সালে তার মৃত্যুর পূর্ব পর্যন্ত রয়্যালিটি পান। এছাড়া গানটি ১৯৮৫ সালের কিম রিচার্ডস পরিচালিত জেমস স্পেডার ও রবার্ট ডাউনি জুনিয়র অভিনীত "টাফ টাফ" ছবিতে ব্যবহৃত হয়, যেখানে ব্যান্ডটিকে ক্যামিও হিসেবে দেখা যায়; এবং ২০০৪ সালের "ডন অফ দ্য ডেড", ও ২০১৫ সালে "মিঃ রোবট" প্রথম সিজনের দশম পর্বে ব্যবহৃত হয়। ১৯৯৫ সালে তার আত্মজীবনীমূলক চলচ্চিত্র "দ্য বাস্কেটবল ডায়েরিজ" গানটি ব্যবহৃত হয়। এবং জন কেইল তার "আন্তারতিডা" অ্যালবামে গানটি কভার করেন। গানের শিরোনামটি টেড বেরিগান রচিত কবিতা থেকে নেওয়া হয়। তার অন্যান্য অ্যালবামগুলো হল "ড্রাই ড্রিমস" (১৯৮২), ও "আই রাইট ইউর নেইম" (১৯৮৩), দুই অ্যালবামেই লেনি কে ও পল সানচেজের অবাদান ছিল। ক্যারল লু রীড, ব্লু অয়েস্টার কাল্ট, দ্য ডোর্‌স-এর বজ স্কাগস, পার্ল জ্যাম, ইলেক্ট্রিক লাইট অর্কেস্ট্রা ও র‍্যানসিডের সাথে গান করেন।

সঠিক অনুচ্ছেদ শিরোনাম কোনটি?
titleA. সঙ্গীত জীবন
titleB. প্রাথমিক জীবন
titleC. মৃত্যু
titleD. গ্রন্থতালিকা
উত্তর: titleA
১৯৫৯ খ্রিষ্টাব্দে চীনা সাম্যবাদী সরকারের তিব্বত আক্রমণের প্রতিবাদে লাসা শহরে বিদ্রোহ শুরু হলে চীনা কর্তৃপক্ষের সঙ্গে কূটনৈতিক স্তরে মধ্যস্থতা করার জন্য ত্শা-রোং-জ্লা-ব্জাং-দ্গ্রা'-'দুলকে একটি তিব্বতী প্রতিনিধিদলের নেতৃত্ব প্রদান করে পাঠানো হয়, কিন্তু কোন রকম সমঝোতা হওয়ার পূর্বেই চীনারা লাসা শহরের ওপর বোমাবর্ষণ শুরু করে। ত্শা-রোং-জ্লা-ব্জাং-দ্গ্রা'-'দুল সহ বেশ কিছু গুরুত্বপূর্ণ আধিকারিককে গ্রেপ্তার করা হয়। বন্দী হোয়াত কিছু দিন পরে ১৪ই মে লাসা শহরের একটি চীনা কারাগারে তার মৃত্যু হয়।

সঠিক অনুচ্ছেদ শিরোনাম কোনটি?
titleA. সেতু নির্মাণ
titleB. আধুনিকীকরণের আদর্শ
titleC. মৃত্যু
titleD. চলচ্চিত্র রূপায়ণ
উত্তর: titleC